O **Club Atlético Peñarol** é un club de fútbol uruguaio da cidade de Montevideo, fundado o 28 de setembro de 1891 co nome *Central Uruguay Railway Cricket Club* (ou *CURCC*), que compite na Primeira División do Uruguai. Dende os primeiros anos do club, as súas cores identificativas son o negro e o amarelo.

Seccións
--------

Trofeo da IFFHS ó mellor club suramericano do século XX.
No Peñarol existen diversas seccións deportivas, e á marxe da de fútbol, tamén cabe salientar as seccións de ciclismo, fútbol sala e baloncesto. A sección de baloncesto gañou varios torneos nacionais, e en 1983 proclamouse campión de Suramérica. Non obstante, a sección desapareceu en 1997 por razóns económicas. Pola súa parte, a sección de fútbol sala ten acadado tamén varios títulos de liga, chegando a gañar o Campionato Mundial Interclubes en 1987.

No que atinxe á sección de fútbol, esta é a máis laureada e popular do club, facendo do Peñarol o equipo con máis campionatos profesionais no Uruguai (37 títulos). Sumando os títulos profesionais e os títulos da época non profesional, o total de títulos nacionais de liga do Peñarol acada a cifra de 48. A nivel internacional, é o 3º club con máis títulos da Copa Libertadores (5), e en 1982 converteuse no primeiro club do mundo en conquistar 3 veces a Copa Intercontinental.

A IFFHS proclamou ó Peñarol como mellor club do século XX en Suramérica, por diante do Club Atlético Independiente arxentino e do seu máximo rival, o Club Nacional de Football, 2º e 3º.

Estadio
-------

O Peñarol ten un estadio da súa propiedade, chamado *José Pedro Damiani* en memoria dun dos antigos presidentes do club. Este estadio ten capacidade para acoller a 12.000 seareiros, unha capacidade inferior ó que precisa o club, xa que a súa masa social e moito maior. Por iso o Peñarol leva varias décadas xogando os seus encontros como local no Estadio Centenario, de titularidade consistorial, e cuxa capacidade é de 65.236 persoas.

Seareiros do Peñarol no Estadio Centenario.

Palmarés
--------

O Peñarol é o club uruguaio con máis títulos de liga, con 48. En competicións continentais o Peñarol ten disputado 10 finais da Copa Libertadores, récord absoluto, gañando 5 e perdendo nas outras 5. Na tempada 2011 caeu fronte ó Santos na súa última final.

### Torneos nacionais

* **Primeira División do Uruguai (47)** = 1900, 1901, 1905, 1907, 1911, 1918, 1921, 1928, 1929, 1932, 1935, 1936, 1937, 1938, 1944, 1945, 1949, 1951, 1953, 1954, 1958, 1959, 1960, 1961, 1962, 1964, 1965, 1967, 1968, 1973, 1974, 1975, 1978, 1979, 1981, 1982, 1985, 1986, 1993, 1994, 1995, 1996, 1997, 1999, 2003, 2009-10, 2012-13

### Torneos continentais

* **Copa Libertadores (5)** = 1960, 1961, 1966, 1982, 1987
	+ *Subcampión* (5) = 1962, 1965, 1970, 1983, 2011
* **Copa Intercontinental (3)** = 1961, 1966, 1982
	+ *Subcampion* (2) = 1960, 1987

Xogadores
---------

Alberto Spencer en 1966.
Entre os centos de xogadores que teñen defendido as cores do Peñarol, algúns deles son especialmente salientables. É o caso de Alberto Spencer (máximo goleador da historia da Copa Libertadores); Obdulio Varela, Alcides Ghiggia e Juan Schiaffino (capitán e goleadores do Uruguai no Maracanazo); Fernando Morena (máximo goleador histórico do club); etc.

### Cadro actual

Estoyanoff.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR |  | Danilo Lerdi |
| 2 | DEF | Uruguai | Juan Álvez |
| 3 | MED | Uruguai | Marcel Novick |
| 4 | DEF | Uruguai | Alejandro González |
| 5 | MED | Uruguai | Nicolás Freitas |
| 6 | DEF | Uruguai | Marcelo Silva |
| 7 | MED | Uruguai | Bruno Montelongo |
| 8 | DEF | Uruguai | Emilio MacEachen |
| 9 | MED | Uruguai | Facundo Gichón |
| 10 | DIA |  | Maximiliano Pérez |
| 11 | DIA | Uruguai | Fabián Estoyanoff |
| 12 | POR | Uruguai | Fabián Carini |
| 13 | DIA | Uruguai | Santiago Silva |

 |  | 

| Nº | Posto | País | Xogador |
| --- | --- | --- | --- |
| 14 | MED | Uruguai | Luis Aguiar |
| 15 | MED |  | João Pedro |
| 16 | MED | Uruguai | Jorge Zambrana |
| 17 | DIA | Uruguai | Marcelo Zalayeta |
| 18 | MED | Uruguai | Sebastián Rosano |
| 19 | MED | Uruguai | Nicolás Amodio |
| 20 | DIA | Uruguai | Rodrigo Mora |
| 21 | POR | Uruguai | Leandro Gelpi |
| 22 | DEF | Uruguai | Darío Rodríguez *(*Cap.*)* |
| 23 | DEF | Uruguai | Carlos Valdez |
| 24 | MED | Uruguai | Emiliano Albín |
| 25 | MED | Uruguai | Sebastián Cristóforo |

 |

*Actualizado 4 de maio de 2012*

Véxase tamén
------------

### Ligazóns externas

* Páxina oficial do club

|  |  |
| --- | --- |
| Control de autoridades | 
* Wd: Q16320
* WorldCat
* VIAF: 261221023
* BRE: 4847595

 |